Šándorova ulica

Šándorova ulica je ulica v Bratislave, v mestskej časti Ružinov. Nachádza sa vo východnej časti miestnej časti Pošeň. Je pomenovaná podľa slovenského spisovateľa Ela Šándora (1896 – 1952).

Popis 
Ulica je situovaná v smere západ-východ. Na západnom konci vyúsťuje do Chlumeckého ulice. Na východnom konci vyúsťuje do Čmelíkovej ulice. Križuje Ulicu Ivana Horvátha, ktorá ju rozdeľuje na dva úseky, ktoré nie sú súvisle prejazdné.

Úsek Chlumeckého ulica - ulica Ivana Horvátha 
Na tomto úseku sa na oboch stranách ulice nachádzajú 7-poschodové panelové bytové domy z druhej polovice 60. rokov 20. storočia. Tento úsek je prejazdný. Na jeho konci pred križovaním s Bachovou ulicou sú osadené stĺpiky na zabránenie vjazdu motorových vozidiel na túto ulicu.

Úsek ulica Ivana Horvátha - Čmelíkova ulica 
Ulica je na tomto úseku v hlavnej osi koncipovaná ako chodník až do vyústenia na Čmelíkovu ulicu. Severnú stranu ulice lemuje 7-poschodový panelový bytový dom z druhej polovice 60. rokov. Prístup motorovým vozidlom je zabezpečený po paralelnej komunikácii, ktorá ústi do Čmelíkovej ulice.

Južne od ulice sa nachádza rozsiahly areál Gymnázia Ivana Horvátha.

Referencie

Iné projekty

Externé odkazy 
 Šándorova ulica na mape Bratislavy

Ulice v Ružinove